गांव में बेचने ले जाई जा रही साढ़े तीन लाख की देशी शराब जब्त, एक पकड़ा
थानापुलिस ने शुक्रवार- शनिवार की रात्रि को मुखबिर की सूचना पर हाइवे से अवैध देशी मदिरा से भरी डीसीएम को पकड़ा है। पुलिस ने डीसीएम से 377 पेटी अवैध देशी मदिरा वाहन को जब्त कर चालक को गिरफ्तार कर लिया है। जब्त शराब की बाजार कीमत करीब साढ़े 3 लाख रूपए है।
थाना प्रभारी युधिष्ठिर सिंह ने बताया कि शुक्रवार रात्रि में मुखबिर से सूचना मिली कि अवैध देशी मदिरा से भरी डीसीएम करौली की तरफ से सरमथुरा की ओर जा रही है। जिसे ग्रामीण क्षेत्र में खपाने की योजना है। इस पर थाना प्रभारी ने एएसआई नरेश कुमार, कांस्टेबल मनोज मीणा, नरसीराम राजकंमार को सरकारी वाहन से रवाना कर खरेर नदी पर नाकाबंदी कराई। पुलिस को रात्रि करीब 3 बजे डीसीएम करौली की ओर से आती हुई दिखाई दी। जिसे पुलिस ने रोकने का प्रयास किया गया। लेकिन चालक ने भगाने का प्रयास किया गया। जिस पर पुलिस ने पीछाकर वाहन को बाईपास के समीप रोक लिया। शेष| पेज 15
चालकने डीसीएम पर तिरपाल लगा रखी थी। पुलिस जवानों ने चालक को कब्जे में लेकर डीसीएम की तिरपाल को खोला तो उसमें बड़ी मात्रा में अवैध देशी मदिरा भरी हुई मिली। जिस पर पुलिस ने वाहन को शराब सहित जब्त कर चालक जलसिंह पुत्र रामचरण माली निवासी गदका की चौकी थाना कोतवाली करौली को गिरफ्तार कर लिया।
मदिरा की पेटी पर अलवर का मार्का
पुलिस द्वारा हाइवें से बरामद की गई मदिरा पर अलवर का मार्का लगा हुआ है। वाहन में 280 पेटी हीरराझा ब्रॉण्ड की, जिनमें 13 हजार 4 सौ 40 पब्बा मिले। वहीं 97 पेटी ढोलामारू ब्रॉण्ड की, जिनमें 4 हजार 6 सौ 56 पब्बा हैं। पुलिस द्वारा बरामद दोनो ब्रॉण्डों के 18 हजार 96 पब्बा हैं। जिनकी बाजार कीमत करीब साढ़े 3 लाख रूपए है। पुलिस चालक से पूछताछ कर अवैध शराब माफियाओं की तलाश कर रही है। पुलिस ने मुकदमा दर्ज कर कार्यवाही शुरू कर दी है।
सरमथुरा. पुलिस गिरफ्त में अवैध मदिरा के साथ आरोपी चालक।
hin_Deva hin_Deva hin_Deva hin_Deva hin_Deva hin_Deva bho_Deva